Panevėžio Kultūros ir poilsio parko tiltas

Panevėžio Kultūros ir poilsio parko tiltas – pėsčiųjų tiltas Panevėžyje, nutiestas per Nevėžį Dariaus ir Girėno gatvės tęsinyje. Modernizuotas Kultūros ir poilsio parkas plyti vakarinėje miesto dalyje, užima apie 40 ha plotą. Jame stovintis pėsčiųjų tiltas tarnauja jungtimi tarp daugiabučių Klaipėdos mikrorajono kairiajame krante ir  pramoninio – dešiniajame. Be to, jis iš miesto veda į didelius lankytojų traukos taškus parke: žaidimų ir apžvalgos aikšteles, amfiteatrą, sporto aikštynus, pėsčiųjų ir dviračių tako žiedą. 

Pėsčiųjų tiltas per Nevėžio upę ties 51-osios armijos gatve (dab. Dariaus ir Girėno g.) atiduotas naudoti 1984 m. vasario 29 d.Panevėžio istorijos puslapiai. Visuomeninės paskirties objektai 51-osios armijos gatvėje pavb.lt Medinis tiltas parke pastatytas trijų angų. Jo išlenkto silueto formos konstrukcija rėmėsi į dvi tarpines gelžbetonines atramas ir ramtus, pastatytus krantuose, ėjimo takas sudėtas iš medinių skersinių lentų. 

2014 m. tiltas buvo avarinės būklės, nesaugus: medienos puvinys pažeidęs konstrukcijas, išlūžę porankiai, skilusios atskiros dalys. Savivaldybės iniciatyva buvo įspėti panevėžiečiai, tiltas uždarytas, nutarta jį rekonstruoti.Pritarė pėsčiųjų tilto rekonstrukcijai panevezys.lt 2014-05-29Alternatyva griūvančiam tiltui – papildomas maršrutas sekunde.lt 2014-11-06

2015 m. jis pirmą kartą nuo pastatymo iš esmės buvo atnaujintas. Latvijos bendrovė  „Tilts“ pagal išskirtinės architektūros statinio projektąPanevėžio Kultūros ir poilsio parko projektas pstprojektai.lt atliko tilto per Nevėžį rekonstrukciją. Tiltų specialistai išmontavo susidėvėjusias nemetalines tilto konstrukcijas, suremontavo atramas. Vaikščiojamoji dalis buvo įrengta iš maumedžio ir pušies lentų, įtaisyti metaliniai turėklai, LED apšvietimas.Rekonstruojamas pėsčiųjų tiltas aina.lt 2015-05-06Rytoj atidaromas pėsčiųjų tiltas aina.lt 2015-11-23Lapkričio 24-ąją – pėsčiųjų tilto atidarymo šventė aina.lt 2015-11-18 Atidarant tiltą, paminėtos Nevėžio upės atkarpos tarp Nemuno ir Savitiškio g. valymo darbų pabaigtuvės. Naujojo tilto ilgis – apie 110 m.https://maps.lt/short/0c018582 Kultūros ir poilsio parko tiltas žemėlapyje maps.lt

Senojo tilto paklotas (vaikščiojamoji dalis) buvo įrengtas pagrindinių sijų apačioje, jos nebuvo apsaugotos nuo tiesioginio atmosferinio poveikio, susikaupusios drėgmės ant pakloto. Tai turėjo įtakos tilto eksploatacijos trukmei. Naujajam  tiltui panaudotos pjautinės bei klijuotos medienos konstrukcijos, pasirūpinta tinkama medienos apsauga nuo tiesioginio atmosferos poveikio. Dėl šios priežasties einamoji dalis buvo iškelta į viršų: paklotas, kuriuo eina žmonės, įrengtas ant pagrindinių sijų viršaus.Sutvarkytam Panevėžio pėsčiųjų tiltui norėjo suteikti grakštų vaizdą statybunaujienos.lt 2015-11-27

Tiltas rėminis, konsolinės (gembinės) sistemos, trijų tarpsnių.

 Literatūra 

 Henrikas Kebeikis. Žvilgsnis į Lietuvos tiltus. - Kaunas: „Kopa“, 2004. - ISBN 9955-9711-0-X.

 Šaltiniai  

 Nuorodos 

 Sąrašas:Tiltai per Nevėžį



Kategorija:Tiltai per Nevėžį
Kategorija:Panevėžio tiltai
Kategorija:Lietuvos pėsčiųjų tiltai